text: प‍िछले दिनों अनुष्का शर्मा का एक वीडियो वायरल हुआ था, जिसमें वो सड़क पर कचरा फेंकने वाले शख्स को बुरी तरह डांटती नजर आ रही हैं. अनुष्का के पति व‍िराट कोहली ने वाकये का वीडियो बनाकर सोशल मीडि‍या पर पोस्ट कर दिया था. वीड‍ियो के वायरल होने के बाद कचरा फैलाने वाले शख्स, अरहान सिंह ने सोशल मीडिया पर अनुष्का को बदतमीजी से बात करने के लिए फटकार लगाई. अरहान की मां ने भी विराट और अनुष्का पर गुस्सा निकाला. अरहान सिंह का नाम अचानक सुर्खियों में छाया हुआ है. लेकिन ये शख्य कोई आम इंसान नहीं, बल्कि बॉलीवुड का फेमस चाइल्ड आर्ट‍िस्ट रह चुका है.